Asentel i d-newwi deg ufatay-nteɣ i wumi nsemma tasledṭ tasnalɣamkant n umawal n usewwi aqbur tbed ɣef umgarad n umawal n usewwi gar temnaḍin n tmurt n leqbayel i d-yezgan deg lwilaya n Tizi wezzu, tigi d Makuda akked Lemɛatqa. Ihi , am wakken neẓṛa, amawal n usewwi n tmurt n leqbayel d anesbaɣur, acku si zzman aqbur tsenned ɣef ssaba is-id-ttak lqaɛa, s waṭas irden akked temẓin imi ulac axxam ur nsewway seksu ar assa n wussan, maca deg iseggasen-agi ineggura nettwali aṭas n yisewwiyen ɣaben ɣef teccult taqbaylit, ɣef aya ihi nextir asentel-agi yesɛan azal meqqren i wakken ad d-nessebgen aya-agi : - Tamezwarut i wakken ad d-neḥyu isewwiyen n leqbayel iqburen yeǧǧa wakud di zzman-agi i deg d-negra.